laion/Wikipedia-Exotic huggingface dataset:
დეა პაპასკირი

დეა პაპასკირი (დ. 26 სექტემბერი, 1978, სენაკი) — პლასტიკური ქირურგი, მედიცინის დოქტორი, კლინიკა „დეამედის“ დამფუძნებელი. დეა პაპასკირმა 1996 წელს დაასრულა მოსკოვის მოსკოვის 24-ე სამედიცინო სასწავლებელი. 1996-2002 წლებში სწავლობდა რუსეთის სახელმწიფო სამედიცინო უნივერსიტერტში ქ. მოსკოვში. 2002 წლიდან ამავე უნივერსიტეტიში გაიარა კლინიკური ორდინატურა სპეციალობაში „ქირურგია“, ხოლო 2010 წელს დაასრულა ასპირანტურა რუსეთის ექიმთა დახელოვნების სახელმწიფო ინსტიტუტში. დეა პაპასკირმა თმის ტრანსპლანტაციის თანამედროვე ტექნოლოგიების შესწავლა მოსკოვში, ჯერ კიდევ ორდინატურაში სწავლის დროს დაიწყო. მისი პირველი მასწავლებელი იყო ამერიკაში მოღვაწე ქართველი პროფესორი თამაზ თამაზაშვილი, ხოლო მოგვიანებით ალექსი მახარაშვილი. 2003 წელს დეა პაპასკირმა და ალექსი მახარაშვილმა მოსკოვში ჩამოაყალიბეს თმის გადანერგვის სპეციალიზებულ განყოფილებას, რომელიც დღესაც ფუნქციონირებს. 2004 წელს დეა პაპასკირმა და ალექსი მახარაშვილმა დაიწყეს ახალი კადრების მომზდება საქართველოში. 2005 წელს მათ მიერ დაარსდა კლინიკა „ჰეალაინ ინტერნეიშნლი“. დეა პაპასკირმა 2010 წელს, მოსკოვში, დაიცვა დისერტაცია, თემაზე: „თავის თმიანი ნაწილის ნაწიბუროვანი დეფექტების მქონე პაციენტების ქირურგიული მკურნალობა“, რაც გულისხმობს ნაწიბურწბში თმის გადანერგვას ფოლოკულური მიკროაუტოტრანსპლანტაციის მეთოდით. დეა პაპასკირი არის თმის აღდგენითი ქირურგიის საერთაშორისო საზოგადოების (ISHRS, აშშ) მოქმედი წევრი, საქართველოს თმის აღდგენის საზოგადოების (GSHR) პრეზიდენტი, საქართველოს პლასტიკური, რეკონსტრუქციული და ესთეტიკური ქირურგიის საზოგადოების (GeoPRAS) წევრი, რუსეთის თმის აღდგენითი ქირურგიის საზოგადოების (RSHRS) პრეზიდენტი და რუსეთის ქირურგთა საზოგადოების წევრი. 2018 წლის აპრილში დეა პაპასკირის ხელმძღვანელობით თბილისში გაიხსნა კლინიკა „დეამედი". დეა პაპასკირის პროფილი. "დეამედის" საიტზე. დაარქივებულია ორიგინალიდან — 2023-03-29. ციტირების თარიღი: 2023-09-14. დეა პაპასკირი ბიოგრაფიულ ლექსიკონში. საქართველოს პარლამენტის ეროვნული ბიბლიოთეკა. კლინიკა დეამედი - ოფიციალური საიტი. დეა პაპასკირი - გადაცემა "ბიზნეს ლიდერები". Youtube. დაარქივებულია ორიგინალიდან — 2022 წლის 22 ივლისი. დეა პაპასკირი გადაცემაში "ქალები". Youtube. დაარქივებულია ორიგინალიდან — 2021 წლის 28 ივლისი. დეა პაპასკირი გადაცემაში "სხვა რასკურსი". Youtube. დაარქივებულია ორიგინალიდან — 2021 წლის 14 მაისი. დეა პაპასკირი ჟურნალ ფორბსში. ფორბსი. დაარქივებულია ორიგინალიდან — 2022-07-07. ციტირების თარიღი: 2023-09-19. დეა პაპასკირი, ალექსი მაახარაშვილი სამეცნიერო სტატია თმის გადანერგვის კვლევის შესახებ. Oatext.com. დაარქივებულია ორიგინალიდან — 2023-03-21. ციტირების თარიღი: 2023-09-19. კლინიკა "დეამედი" mkurnali.ge ზე..
ჯორჯი (კენტის ჰერცოგი)

პრინცი ჯორჯი, კენტის ჰერცოგი (ინგლ. Prince George, Duke of Kent; დ. 20 დეკემბერი, 1902 — გ. 25 აგვისტო, 1942) — გაერთიანებული სამეფოს პრინცი, ჯორჯ V-ის შვილი. პრინცი ჯორჯი იყო ბრიტანეთის მეფე ჯორჯ V-ისა და დედოფალი მერის მეოთხე ვაჟი. 1934 წელს პრინცმა იქორწინა საბერძნეთისა და დანიის პრინცესა მარინაზე, ეყოლათ სამი შვილი: ედუარდი (კენტის ჰერცოგი), ალექსანდრა და მაიკლი. 1936 წელს მეფე ჯორჯ V-ის გარდაცვალების შემდეგ ბრიტანეთის მეფე მისი პირველი ძმა ედუარდ VIII გახდა, რომლის გადადგომის შემდეგაც მისი მეორე ძმა, ჯორჯ VI გამეფდა. მეორე მსოფლიო ომის დაწყებისას პრინცი ჯორჯი აქტიურად ჩაერთო საბრძოლო მოქმედებებში და ერთ-ერთი იერიშისას ტრაგიკულად დაიღუპა ავიაკატასტროფაში, 1942 წლის 25 აგვისტოს, 39 წლის ასაკში. დაკრძალულია უინძორის სასახლეში არსებულ წმინდა გიორგის სახელობის სამლოცველოში. შეგიძლიათ იხილოთ მედიაფაილები თემაზე „ჯორჯი (კენტის ჰერცოგი)“ ვიკისაწყობში. ამონარიდები გაზეთებიდან თემაზე: ჯორჯი ZBW-ის XX საუკუნის პრესის არქივებში
ბეატრის იორკელი

პრინცესა ბეატრისი (ინგლ. Princess Beatrice; სრული სახელი — ბეატრის ელისაბედ მერი უინძორი, Beatrice Elizabeth Mary Windsor; დ. 8 აგვისტო, 1988, ლონდონი) — ბრიტანეთის სამეფო ოჯახის წევრი, იორკის პრინც ენდრიუს პირველი ქალიშვილი, დედოფალ ელისაბედ II-ის შვილიშვილი. 2020 წლის 17 ივლისს დაქორწინდა ედუარდ მაპელი მოსიზე, პანდემიიდან გამომდინარე ქორწილის მხოლოდ სამეფო ოჯახის წევრები ესწრებოდნენ. პრინცესა ბეატრისის ქორწილი გამოდგა უკანასკნელი, რომელსაც დედოფალი ელისაბედ II და მისი მეუღლე ედინბურგის ჰერცოგი პრინცი ფილიპი დაესწრნენ. ბეატრის იორკელი Twitter-ზე ბეატრის იორკელი კინოფილმების ინტერნეტ-მონაცემთა ბაზაში
ლუიზა უინძორი

ლედი ლუიზა უინძორი (ინგლ. Lady Louise Alice Elizabeth Mary Mountbatten-Windsor; დ. 8 ნოემბერი, 2003) — ედინბურგის ჰერცოგ ედუარდისა და ედინბურგის ჰერცოგინია სოფიას პირველი შვილი. დედოფალ ელისაბედ II-ის მეშვიდე შვილიშვილი და ჩარლზ III-ის ძმისშვილი ლედი ლუიზა უინძორი დაიბადა თვალის ატროფიით, რის გამოც მას მრავალი ოპერაცია და ქირურგიული ჩარევა დასჭირდა, რამაც შედეგი გამოიღო და მას დაზიანება თითქმის აღარ ემჩნევა. ლედი ლუიზა დაინტერესებულია ცხენებითა და ცხენზე ჯირითით, ისევე, როგორც იყვნენ მისი ბებია და ბაბუა ელისაბედ II და პრინცი ფილიპი. ბრიტანული პრესა ლედი ლუიზას ხშირად ადარებს მის დიდ-დიდ ბებია დედოფალ მერის, რომელთანაც გარეგნული მსგავსება მართლაც აშკარაა. 2022 წლის სექტემბერში ლედი ლუიზა ელისაბედ II-ის დაკრძალვაზე საპატიო ყარაულში იდგა. 2023 წლის 10 მარტს ლედი ლუიზას მშობლები ჩარლზ III-ის გადაწყვეტილებით ედინბურგის ჰერცოგი და ჰერცოგინია გახდნენ, მისი ძმა ჯეიმზი კი უესექსის გრაფი. 2023 წლის 6 მაისს ლედი ლუიზა უინძორი ესწრებოდა ბიძამისის, ჩარლზ III-ის კორონაციას. ლედი ლუიზა ელისაბედ II]]-სთან ერთად ბაკინგების სასახლის აივანზე. ლედი ლუიზა ჩარლზ III-ის კორონაციაზე. 6 მაისი, 2023. შეგიძლიათ იხილოთ მედიაფაილები თემაზე „ლუიზა უინძორი“ ვიკისაწყობში.
ტბათანა (მრავალმნიშვნელოვანი)

ტბათანა შეიძლება აღნიშნავდეს: ტბათანა — მაღალმთიანი საძოვარი მდინარეების ალაზნისა და ილტოს სათავეებში; ტბათანა — მთა კახეთის მხარეში, ახმეტის მუნიციპალიტეტში.
პეტრე უსლარი

პეტრე კარლოს ძე უსლარი (რუს. Пётр Карлович Услар; დ. 20 აგვისტო (1 სექტემბერი), 1816, სოფელი კუროვო, ტვერის გუბერნია, რუსეთის იმპერია — გ. 8 (20) ივნისი, 1875, სოფელი ოსეჩნო, ტვერის გუბერნია, რუსეთის იმპერია) — ბარონი, რუსი ენათმეცნიერი; მთის კავკასიურ ენათა მკვლევარი. პეტერბურგის მეცნიერებათა აკადემიის წევრ-კორესპონდენტი (1868), რუსეთის საიმპერატორო გეოგრაფიული საზოგადოების კავკასიის განყოფილების ნამდვილი წევრი (1851). 1861-1871 წლებში შექმნა 7 მონოგრაფია მთის კავკასიის ენათა (აფხაზურის, ჩეჩნურის, ხუნძურის, ლაკურის, დარგუულის, ლეზგიურის და თაბასარანულის) შესახებ და ამ ენათა ფონეტიკური შედგენილობა და გრამატიკური სრუქტურა პირველად აქცია ზუსტი მეცნიერების ანალიზის საგნად. 1864 წელს უსლარმა ერთ-ერთმა პირველმა გამოთქვა მოსაზრება იბერიულ-კავკასიურ ენათა ნათესაობის შესახებ. აღნიშნავდა, რომ საოცარი ნაირსახეობის მიუხედავად, ეს ენები ღრმა ნათესაური თვისებებით ხასიათდებიან. შენგელია ვ., ქართული საბჭოთა ენციკლოპედია, ტ. 10, თბ., 1986. — გვ. 185. ↑ Юрий Анчабадзе: "Услар отстаивал внедрение национальных языков в кавказских школах".
ჩახვაშვილი

საკუთარი სახელი ჩახვაშვილი შეიძლება აღნიშნავდეს ერთ-ერთ შემდეგ პიროვნებათაგანს: ათანასე (ჩახვაშვილი) — საეკლესიო პირი რევაზ ჩახვაშვილი — ინჟინერი
ჯეიმზი (უესექსის ერლი)

მისი სამეფო უმაღლესობა ჯეიმზი, უესექსის ერლი (ინგლ. James, Earl of Wessex; დ. 17 დეკემბერი, 2007, ინგლისი, გაერთიანებული სამეფო) — უესექსის ერლი, ედინბურგის ჰერცოგის, ედუარდის ერთადერთი ვაჟი, ჩარლზ III-ის ძმისშვილი და დედოფალ ელისაბედ II-ის შვილიშვილი. 2022 წლის სექტემბერში ესწრებოდა დედოფალ ელისაბედ II-ის დაკრძალვას. 2023 წლის 10 მარტს დაიკავა მამის, პრინც ედუარდის თანამდებობა და გახდა უესექსის ახალი ერლი. 2023 წლის 6 მაისს ესწრებოდა ჩარლზ III-ის კორონაციას. ჰყავს და — ლუიზა უინძორი. შეგიძლიათ იხილოთ მედიაფაილები თემაზე „ჯეიმზი (უესექსის ერლი)“ ვიკისაწყობში.
რევენგა-დე-კამპოსი

რევენგა-დე-კამპოსი (ესპ. Revenga de Campos) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების პალენსიის პროვინციის ტიერა-დე-კამპოსის კომარკის შემადგენლობაში. ფართობი — 22,41 კმ². მოსახლეობა — 146 კაცი (2020 წ.). პალენსიის მუნიციპალიტეტები რევენგა-დე-კამპოსის მუნიციპალიტეტის ოფიციალური საიტი ↑ National Statistics Institute Municipal Register of Spain of 2023 — 2023. <a href="https://wikidata.org/wiki/Track:Q845937"></a><a href="https://wikidata.org/wiki/Track:Q123821811"></a>
რიბას-დე-კამპოსი

რიბას-დე-კამპოსი (ესპ. Ribas de Campos) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების პალენსიის პროვინციის ტიერა-დე-კამპოსის კომარკის შემადგენლობაში. ფართობი — 15,49 კმ². მოსახლეობა — 140 კაცი (2020 წ.). პალენსიის მუნიციპალიტეტები რიბას-დე-კამპოსის მუნიციპალიტეტის ოფიციალური საიტი ↑ National Statistics Institute Municipal Register of Spain of 2023 — 2023. <a href="https://wikidata.org/wiki/Track:Q845937"></a><a href="https://wikidata.org/wiki/Track:Q123821811"></a>
სან-სებრიან-დე-კამპოსი

სან-სებრიან-დე-კამპოსი (ესპ. San Cebrián de Campos) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების პალენსიის პროვინციის ტიერა-დე-კამპოსის კომარკის შემადგენლობაში. ფართობი — 32 კმ². მოსახლეობა — 420 კაცი (2020 წ.). პალენსიის მუნიციპალიტეტები სან-სებრიან-დე-კამპოსის მუნიციპალიტეტის ოფიციალური საიტი ↑ National Statistics Institute Municipal Register of Spain of 2023 — 2023. <a href="https://wikidata.org/wiki/Track:Q845937"></a><a href="https://wikidata.org/wiki/Track:Q123821811"></a>
სან-მამეს-დე-კამპოსი

სან-მამეს-დე-კამპოსი (ესპ. San Mamés de Campos) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების პალენსიის პროვინციის ტიერა-დე-კამპოსის კომარკის შემადგენლობაში. ფართობი — 15,54 კმ². მოსახლეობა — 47 კაცი (2020 წ.). პალენსიის მუნიციპალიტეტები სან-მამეს-დე-კამპოსის მუნიციპალიტეტის ოფიციალური საიტი ↑ National Statistics Institute Municipal Register of Spain of 2023 — 2023. <a href="https://wikidata.org/wiki/Track:Q845937"></a><a href="https://wikidata.org/wiki/Track:Q123821811"></a>
სან-რომან-დე-ლა-კუბა

სან-რომან-დე-ლა-კუბა (ესპ. San Román de la Cuba) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების პალენსიის პროვინციის ტიერა-დე-კამპოსის კომარკის შემადგენლობაში. ფართობი — 18 კმ². მოსახლეობა — 61 კაცი (2020 წ.). პალენსიის მუნიციპალიტეტები სან-რომან-დე-ლა-კუბის მუნიციპალიტეტის ოფიციალური საიტი ↑ National Statistics Institute Municipal Register of Spain of 2023 — 2023. <a href="https://wikidata.org/wiki/Track:Q845937"></a><a href="https://wikidata.org/wiki/Track:Q123821811"></a>
ტამარა-დე-კამპოსი

ტამარა-დე-კამპოსი (ესპ. Támara de Campos) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების პალენსიის პროვინციის ტიერა-დე-კამპოსის კომარკის შემადგენლობაში. ფართობი — 20,75 კმ². მოსახლეობა — 76 კაცი (2020 წ.). პალენსიის მუნიციპალიტეტები ტამარა-დე-კამპოსის მუნიციპალიტეტის ოფიციალური საიტი ↑ National Statistics Institute Municipal Register of Spain of 2023 — 2023. <a href="https://wikidata.org/wiki/Track:Q845937"></a><a href="https://wikidata.org/wiki/Track:Q123821811"></a>
ვილიადა

ვილიადა (ესპ. Villada) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების პალენსიის პროვინციის ტიერა-დე-კამპოსის კომარკის შემადგენლობაში. ფართობი — 65 კმ². მოსახლეობა — 920 კაცი (2020 წ.). პალენსიის მუნიციპალიტეტები ვილიადის მუნიციპალიტეტის ოფიციალური საიტი ↑ National Statistics Institute Municipal Register of Spain of 2023 — 2023. <a href="https://wikidata.org/wiki/Track:Q845937"></a><a href="https://wikidata.org/wiki/Track:Q123821811"></a>
ვილიაერეროსი

ვილიაერეროსი (ესპ. Villaherreros) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების პალენსიის პროვინციის ტიერა-დე-კამპოსის კომარკის შემადგენლობაში. ფართობი — 40,79 კმ². მოსახლეობა — 204 კაცი (2020 წ.). პალენსიის მუნიციპალიტეტები ვილიაერეროსის მუნიციპალიტეტის ოფიციალური საიტი ↑ National Statistics Institute Municipal Register of Spain of 2023 — 2023. <a href="https://wikidata.org/wiki/Track:Q845937"></a><a href="https://wikidata.org/wiki/Track:Q123821811"></a>
ვილიალკასარ-დე-სირგა

ვილიალკასარ-დე-სირგა (ესპ. Villalcázar de Sirga) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების პალენსიის პროვინციის ტიერა-დე-კამპოსის კომარკის შემადგენლობაში. ფართობი — 25 კმ². მოსახლეობა — 171 კაცი (2020 წ.). პალენსიის მუნიციპალიტეტები ვილიალკასარ-დე-სირგის მუნიციპალიტეტის ოფიციალური საიტი ↑ National Statistics Institute Municipal Register of Spain of 2023 — 2023. <a href="https://wikidata.org/wiki/Track:Q845937"></a><a href="https://wikidata.org/wiki/Track:Q123821811"></a>
ვილიალბონი

ვილიალბონი (ესპ. Villalobón) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების პალენსიის პროვინციის ტიერა-დე-კამპოსის კომარკის შემადგენლობაში. ფართობი — 19 კმ². მოსახლეობა — 1734 კაცი (2020 წ.). პალენსიის მუნიციპალიტეტები ვილიალბონის მუნიციპალიტეტის ოფიციალური საიტი ↑ National Statistics Institute Municipal Register of Spain of 2023 — 2023. <a href="https://wikidata.org/wiki/Track:Q845937"></a><a href="https://wikidata.org/wiki/Track:Q123821811"></a>
ჩეკურიშვილი

საკუთარი სახელი ჩეკურიშვილი შეიძლება აღნიშნავდეს ერთ-ერთ შემდეგ პიროვნებათაგანს: ბელა ჩეკურიშვილი — პოეტი, ჟურნალისტი პაატა ჩეკურიშვილი — პოლიტიკოსი სერგი (ჩეკურიშვილი) — სასულიერო პირი
ჩირინაშვილი

საკუთარი სახელი ჩირინაშვილი შეიძლება აღნიშნავდეს ერთ-ერთ შემდეგ პიროვნებათაგანს: გრიგოლ ჩირინაშვილი — ფერმწერი მიხეილ ჩირინაშვილი — კომპოზიტორი
ლუისი (პრინცი)

პრინცი ლუის უელსელი (ინგ. Prince Louis of Wales; სრული სახელი: ლუის არტურ ჩარლზ უინძორი; დ. 23 აპრილი, 2018) — გაერთიანებული სამეფოს პრინცი, ბრიტანეთის სამეფო ოჯახის წევრი, სამეფო ტახტის რიგით მე-4 მემკვიდრე. უელსის პრინცის, უილიამის მეორე ვაჟი, ჩარლზ III-ის შვილიშვილი და ელისაბედ II-ის შვილთაშვილი. ჰყავს და-ძმა, პრინცი ჯორჯი და პრინცესა შარლოტა.
იურიკო (პრინცესა)

პრინცესა იურიკო (იაპონ. 高木百合子; დ. 4 ივნისი, 1923, ტოკიო, იაპონია) — იაპონიის საიმპერატორო ოჯახის წევრი. იმპერატორ ტაისიოს მეოთხე შვილის, პრინც ტაკაჰიტოს მეუღლე. იაპონიის საიმპერატორო სახლის უხუცესი წარმომადგენელი. პრინცესა იურიკო 1941 წელს დაქორწინდა პრინც ტაკაჰიტოზე და გახდა იაპონიის საიმპერატორო ოჯახის წევრი. ეყოლა ხუთი შვილი: პრინცესა იასუკო (დ. 1944), პრინცი ტომოჰიტო (დ. 1946, გ. 2012), პრინცი იოშიჰიტო (დ. 1948, გ. 2014), პრინცესა მასაკო (დ. 1951), პრინცი ნოროჰიტო (დ. 1954, გ. 2002). 2016 წლის 27 ოქტომბერს გარდაეცვალა მეუღლე, პრინცი ტაკაჰიტო (დ. 1915) შეგიძლიათ იხილოთ მედიაფაილები თემაზე „იურიკო (პრინცესა)“ ვიკისაწყობში. Her Imperial Highness Princess Mikasa and her family — Imperial Household Agency
კლდეეთის სამაროვანი

კლდეეთის სამაროვანი — II საუკუნის არქეოლოგიური ძეგლი სოფელ ზედა კლდეეთში (ზესტაფონის მუნიციპალიტეტი). შემთხვევით აღმოაჩინეს 1941 წელს და ნაწილობრივ გათხარეს 1941-1942 წლებში (დ. ლომაძე). ძეგლზე ექსპედიციის დაწყებამდეც მრავალი მასალა აღმოჩნდა, რომლებიც ნივთების დანიშნულების მიხედვით რამდენიმე ჯგუფად დაიყო. გაითხარა 6 სამარხი. ქვაყრილიან ორმოსამარხებში დაკრძალული იყო თითო (ერთ შემთხვევაში წყვილი) მიცვალებული, გვერდზე, ხელფეხმოკეცილი, თავით დასავლეთისკენ. ზოგისთვის შეკაზმული ცხენები და ძაღლი ჩაეყოლებინათ. სამარხებში აღმოჩნდა მდიდრული მასალა: ჭურჭელი (თიხის შავპროალა და წითლად გამომწვარი ჭურჭელი, მინის სანელსაცხებლები, ბრინჯაოს ხელადა და პატერა, რომელსაც ტარი ქვისაგან გამოთლილი ცხვრის თავის სკულპტურული გამოსახულებით აქვს შემკული, ვერცხლის თასები), იარაღი (ბრინჯაოს კვერთხი და ჯაჭვის პერანგის ნაშთები, კრინის სამფრთიანი ისრისპირები, შუბისპირი, სატევრები, ცული და მახვილი, რომლის კოტას ამკობს ოქროს ბუდეში ჩასმული სარდიონის გემა), მონეტები (გოტარზის დრაქმები, ავგუსტუსის დენარები, ნერვასა და ტრაიანეს კესარული დიდრაქმები და ალექსანდრე მაკედონელის სტატერის ადგილობრივი მინაბაძები), ბრინჯაოს, ვერცხლის, ელექტრუმისა და ოქროს სამკაული (საკისრე რკალები, სამაჯურები, ბეჭდები, მშვილდსაკინძები, ოქროს თავსამკაული და სხვა). აღსანიშნავის ოქროს აგრაფი, რომელიც ჩასხმულია სარდიონის გემა — ჩაბალახისებური თავსაბურიანი მამაკაცის პორტრეტი. ფიქრობენ, რომ მასზე გამოსახულია ადგილობრივი ქართველი დიდებული, შესაძლოა ერისთავიც. კლდეეთის სამაროვანში აღმოჩენილი მინის, ბრინჯაოსა და ვერცხლის ჭურჭელი ძირითადად იმპორტულია. პოლიქრომული სტილის ოქროს ნივთები კი ადგილობრივი ნაწარმი უნდა იყოს. კლდეეთში დაკრძალული ჩანან ანტიკური ხანის იბერიის წარჩინებულთა წრის წარმომადგენლები. ლომთათიძე გ., კლდეეთის სამაროვანი ახალი წელთაღრიცხვის II საუკუნისა, თბ., 1957; გაგოშიძე ი., ქართული საბჭოთა ენციკლოპედია, ტ. 5, თბ., 1980. — გვ. 551.  კულტურული მემკვიდრეობის პორტალი, № 24365
ანდრეი მიაგკოვი

ანდრეი მიაგკოვი (რუს. Андре́й Васи́льевич Мягко́в; დ. 8 ივლისი, 1938, ლენინგრადი, სსრკ — გ. 18 თებერვალი, 2021, მოსკოვი, რუსეთი) — საბჭოთა და რუსი თეატრისა და კინოს მსახიობი. რსფსრ სახალხო არტისტი (1986). სსრკ სახელმწიფო პრემიისა (1977) და რუსეთის ფედერაციის ძმები ვასილიევების სახელობის სახელმწიფო პრემიის (1979) ლაურეატი. შეგიძლიათ იხილოთ მედიაფაილები თემაზე „ანდრეი მიაგკოვი“ ვიკისაწყობში. ანდრეი მიაგკოვი — კინოფილმების ინტერნეტ მონაცემთა ბაზა (ინგლისური) ანდრეი მიაგკოვი МХАТ-ის თეატრის საიტზე
მყინვარული ტბა

მყინვარული ტბა — წყლის ობიექტი, რომელიც წარმოიქმნება მყინვარის მიერ გაჩენილი ქვაბულის მდნარი წყლით ამოვსების შედეგად, რაც მყინვარულ ეროზიასთან არის დაკავშირებული, თუმცა, ბოლო მორენებითა და ყინულით წარმოქმნილი ბუნებრივი კაშხალიც შეიძლება გახდეს მყინვარული ტბის წარმომქმნელი. მყინვარული ტბების გენეზისი და ხასიათი ცვალებადობს მათი ლოკაციის შესაბამისად. უკანასკნელი გამყინვარების პერიოდის დასასრულს, დაახლოებით 10,000 წლის წინ, მყინვარებმა უკანდახევა დაიწყეს, რასაც ხშირად თან სდევდა დრუმლინებსა და ბორცვებს შორის არსებული სიცარიელეების ყინულოვანი დანალექებით ამოვსება. მათი ლღობის შედეგად, გამყინვარების პერიოდის ბოლოს წარმოიქმნა ტბები. აღნიშნული კარგად ჩანს მაგალითად, ინგლისის ჩრდილო-დასავლეთით, კერძოდ, ტბების მხარეში, სადაც პოსტ-გლაციალური დანალექები ჩვეულებრივ, 4–6 მ სიღრმისაა. ეს ტბები ხშირად გარშემორტყმულია დრუმლინებით, მორენებით, ოზებით, მყინვარული ნაკაწრებითა და ნაიარევებით. მცირე გამყინვარების პერიოდიდან მოყოლებული დედამიწამ დაკარგა თავისი მყინვარების 50%. ეს ყოველივე კლიმატის ცვლილებით გამოწვეული ამჟამინდელი უკანდახეული მყინვარების ზრდისა და ყინულიდან თხევად წყალზე გადასვლის გათვალისწინებით, რასაც მოყვა მთელ მსოფლიოში მყინვარული ტბების გაჭიმულობისა და მოცულობის ზრდა. ამჟამად, მყინვარული ტბების უმეტესობა გვხვდება აზიაში, ევროპასა და ჩრდილოეთ ამერიკაში. ბევრია მყინვარული წარმოშობის ტბები საქართველოშიც. ↑ Yao, Xiaojun; Liu, Shiyin; Han, Lei; Sun, Meiping; Zhao, Linlin (2018-02-01). „Definition and classification system of glacial lake for inventory and hazards study“. Journal of Geographical Sciences (ინგლისური). 28 (2): 193–205. doi:10.1007/s11442-018-1467-z. ↑ National Snow and Ice Data Center | What are glacial lakes? Last Updated: Tuesday, February 15, 2022 ↑ 3.0 3.1 MacKereth, F. J. H. (1966). „Some chemical observations on post-glacial lake sediments“. Philosophical Transactions of the Royal Society of London. Series B, Biological Sciences. 250 (765): 165–213. Bibcode:1966RSPTB.250..165M. doi:10.1098/rstb.1966.0001. ↑ Buckel, J.; Otto, J.C.; Prasicek, G.; Keuschnig, M. (2018). „Glacial lakes in Austria - Distribution and formation since the Little Ice Age“. Global and Planetary Change. 164: 39–51. Bibcode:2018GPC...164...39B. doi:10.1016/j.gloplacha.2018.03.003.
მარტი ფრიდმანი

მარტინ ადამ „მარტი“ ფრიდმანი (ინგლ. Marty Friedman; დ. 8 დეკემბერი, 1962) — ამერიკელი გიტარისტი, ყველაზე მეტად ცნობილია, როგორც ამერიკული თრეშ მეტალ ბენდის, Megadeth-ის, წამყვანი გიტარისტი 1990 წლიდან 2000 წლამდე, ამ დროს მან ბენდთან ერთად ჩაწერა 5 ალბომი. ის ასევე უკრავდა ჯეისონ ბეკერთან ერთად Cacophony-ში 1986 წლიდან 1989 წლამდე და ამ პერიოდში ჩაწერა მან 2 სტუდიური ალბომი, ხოლო, საერთო ჯამში, ფრიდმანმა გამოსცა 13 სოლო ალბომი. ვიკისაწყობში არის გვერდი თემაზე: მარტი ფრიდმანი ოფიციალური საიტი Rock Fujiyama official website Shrapnel Records official website
ჩხუბიანიშვილი

საკუთარი სახელი ჩხუბიანიშვილი შეიძლება აღნიშნავდეს ერთ-ერთ შემდეგ პიროვნებათაგანს: ზაქარია ჩხუბიანიშვილი — ინჟინერი, სამეურნეო და სახელმწიფო მოხელე ცისია ჩხუბიანიშვილი — ბიოლოგი
კონსტანტინ ლაშხია

კონსტანტინ (კოტე) ლაშხია (დ. 1 სექტემბერი, 1986, სოხუმი — გ. 2 ივლისი, 2015, მარიუპოლი, უკრაინა) — ქართველ-უკრაინელი სამხედრო ოფიცერი, ქართული ლეგიონის მებრძოლი. რუსეთ-საქართველოს 1992-1993 წ. ომის დროს მცირეწლოვანი კოტე დედასთან და უფროს დასთან ერთად ალყაშემორტყმული სოხუმიდან გაღწევას ცდილობდა. მისი მამა და უფროსი ძმა ამ დროს რუსებს და სეპარატისტებს ებრძოდნენ. კოტეს მამა და უფროსი ძმა სეპარატისტებმა და რუსებმა დახვრიტეს. უკრაინელმა სამხედროებმა ქართველი სამოქალაქოების ეთნიკური წმენდისგან გადარჩენის მიზნით, 1993 წლის 11 ოქტომბერს წამოიწყეს სპეციალური საევაკუაციო ოპერაცია და საკუთარი სიცოცხლის რისკის ხარჯზე 17 ვერტმფრენითა და 291 განხორციელებული ფრენი შედეგად გადაარჩინეს 7643 ქართველი. პარალელურად, უამრავი ქართველი ასევე გემებით იქნა გამოყვანილი. მათ შორის იყო კოტე ლაშხიაც. გადარჩენილი ბავშვი ოდესაში უკრაინულმა ოჯახმა შეიფარა და რამდენიმე თვის შემდეგ უკვე თბილისში გახიზნულ კოტეს ოჯახს დაუბრუნა. 2014 წელს, მაშინ როდესაც რუსეთმა უკრაინაში სამხედრო აგრესია დაიწყო, კოტე ლაშხია უკრაინაში დაბრუნდა რათა უკრაინელი ხალხისთვის დახმარებისთვის დახმარებით ეპასუხა. სიკვდილის წინ ცოტა ხნით ადრე თქვა: უკრაინამ მე და დედაჩემს კიდევ ერთი შანსი მოგვცა და ახლა ჩემი სიცოცხლე მას ეკუთვნის. მე ქართველი ვარ, მაგრამ უკრაინა ჩემი მეორე სამშობლოა. ახლა ჩემი წმინდა ვალია იგი დავიცვა. კოტე ლაშხია 2015 წლის ივლისს დაიღუპა მარიუპოლში. მას, სიკვდილის შემდეგ, უკრაინისადმი თავდადების და სიყვარულის მედალი მიენიჭა. ↑ HOW DID THE UKRAINIAN SOLDIERS HELP GEORGIA DURING THE ABKHAZIAN WAR AND WHAT WERE THE INTENTIONS OF THE RUSSIAN EMPIRE IN THE 19TH CENTURY?. ↑ „სიკვდილამდე ცოტა ხნით ადრე ეს გემი კოკამ აზოვში იპოვა“.
ჰატშეფსუტი

ჰატშეფსუტი (დ. დაახლოებით ძვ. წ. 1503 — გ. ძვ. წ. 1480) — ძველი ეგვიპტის დედოფალი (ფარაონი), ეგვიპტის XVIII დინასტიის წარმომადგენელი. თუტმოს I-ის ასული და მისი თანამმართველი 15 წლის მანძილზე. ტახტს ერთმანეთს ეცილებოდნენ ჰატშეფსუტი, თუტმოს II (ჰატშეფსუტის ნახევარი ძმა და მეუღლე) და თუტმოს III. ჰატშეფსუტის მომხრე დიდებულთა პარტიამ თუტმოს III მმართველობას ჩამოაშორა და ჰატშეფსუტი გაამეფა. ეგვიპტის შიდა არეულობით ისარგებლეს ნუბიელებმა და აჯანყდნენ, მაგრამ ჰატშეფსუტმა ჩაახშო და სამხრეთ პალესტინაშიც გაგზავნა დამსჯელი ექსპედიციები. ჰატშეფსუტი არ ომობდა, ქვეყნის სიმდიდრე სამშენებლო საქმიანობისათვის გამოიყენა — აღადგინა ჰიქსოსების მიერ დანგრეული ძველი ტაძრები და ააგო ახალი (დაირ-ელ-ბაჰრი); განაახლა საბადოების დამუშავება სინის ნახევარკუნძულზე და მოაწყო სავაჭრო ექსპედიციები პუნტის ქვეყანაში. ჰატშეფსუტის გარდაცვალების შემდეგ თუტმოს III მკაცრად მოექცა მის ხსოვნას და თითქმის ყველგან მოსპო მისი სახელი. ქართული საბჭოთა ენციკლოპედია, ტ. 11, თბ., 1987. — გვ. 607.
შაკენ აიმანოვი

შაკენ აიმანოვი (აზერ. Şaken Aymanov; დ. 15 თებერვალი, 1914, ბაიანაული, რუსეთის იმპერია — გ. 23 დეკემბერი, 1970, მოსკოვი) — საბჭოთა ყაზახი მსახიობი, თეატრის და კინოს რეჟისორი. სსრკ სახალხო არტისტი (1959). მის სახელს ატარებს „ყაზახფილმი“ შაკენ აიმანოვი დაიბადა 1914 წლის 2 (15) თებერვალს სოფელ ბაიანაულში (პავლოდარის რაიონი, ყაზახეთი) გლეხების ოჯახში. 1928 წელს დაამთავრა სკოლა, 1931-33 წლებში სწავლობდა სემიპალატინსკის პედაგოგიურ ტექნიკუმში. 1933 წელს მწერალ გაბიტ მუსრეპოვის მიწვევით ჩავიდა ალმა-ატაში და მიღებულ იქნა ყაზახეთის დრამატული თეატრის დასში. 1947-51 წლებში იყო ამავე თეატრის მთავარი რეჟისორი და სამხატვრო ხელმძღვანელი. 1938 წლიდან იღებდნენ კინოში. 1954 წლიდან მუშაობდა კინორეჟისორად „ყაზახფილმში“. სსრკ-ში მას პოპულარობა მოუტანა ფილმმა „ჩვენი საყვარელი ექიმი“ (1957), რომელშიც მან რეჟისორობა და მსახიობობა ერთმანეთს შეუთავსა. 1964 წლის ფილმში — „პირტიტველა მატყუარა“, ის იყო სცენარის თანაავტორი, დამდგმელი რეჟისორი და მთავარი როლის შემსრულებელი. 1964 წელს, უ. შექსპირის 400 წლისთავის აღნიშვნისას ინგლისში აიმანოვმა ოტელოს მონოლოგი ყაზახურ ენაზე წაიკითხა. ეს იყო პირველი შემთხვევა, როცა ინგლისურ სცენაზე შექსპირი ყაზახურ ენაზე გაჟღერდა. 1940 წლიდან იყო სკკპ წევრი. არჩეულ იქნა ყაზახეთის სსრ უმაღლესი საბჭოს მე-4 და მე-7 მოწვევის დეპუტატად. აიმანოვი 1970 წლის 23 დეკემბერს მოსკოვში საგზაო-სატრანსპორტო შემთხვევის დროს დაიღუპა. დაკრძალულია ალმათში, ცენტრალურ სასაფლაოზე. 1946 — შრომის წითელი დროშის ორდენი 1947 — ყაზახეთის სსრ-ის სახალხო არტისტი 1952 — სტალინური პრემია 1959 — სსრკ სახალხო არტისტი 1967 — ლენინის ორდენი 1967 და 1972 — კ. ბაისეტოვის სახელობის ყაზახეთის სსრ-ის სახელმწიფო პრემია ორი საპატიო ნიშნის ორდენი შაკენ აიმანოვი — კინოფილმების ინტერნეტ მონაცემთა ბაზა (ინგლისური) ↑ Вера Ляховская. (2013-08-08) Киноистории Шакена Айманова. დაარქივებულია ორიგინალიდან — 2017-02-03. ციტირების თარიღი: 2017-02-03.
ციხისთავი (გვარი)

საკუთარი სახელი ციხისთავი შეიძლება აღნიშნავდეს ერთ-ერთ შემდეგ პიროვნებათაგანს: გია ციხისთავი — ეკონომისტი, პოლიტიკოსი ირაკლი ციხისთავი — ქირურგი ლუკა ციხისთავი — ისტორიკოსი